**Am tot căutat**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Abia scăpat de patul lui Procust,

îmi căutam împăcarea cu fustele cunoscutelor

ca un întreprinzător printre datornici.

Eram încă pe cai mari,

lumea privea cu împotrivire tăvălugul vremii

de care nu scapă nimeni,

nici dacă ocoleşte vama morilor de vânt

la care se macină gânduri.

Am tot căutat

până la ultimul bob de speranţă,

îmi înfloreau în suflet anotimpuri uitate

cu alte iubite-n grădini aşteptând

sentimente nemaintâlnite

şi nu m-am gândit niciodată la durerea

despărţirilor ce-or să se întâmple.